Komisijos reglamentas (EB) Nr. 492/2002
2002 m. kovo 19 d.
nukrypstantis nuo Reglamento (EB) Nr. 562/2000, nustatančio Tarybos reglamento (EB) Nr. 1254/1999 išsamias taikymo taisykles dėl galvijienos supirkimo, ir iš dalies keičiantis Reglamentą (EEB) Nr. 1627/89 dėl galvijienos supirkimo konkurso tvarka
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo [1] su paskutiniais pakeitimais, padarytais Komisijos reglamentu (EB) Nr. 2345/2001 [2], ypač į jo 47 straipsnio 8 dalį,
kadangi:
(1) Komisijos reglamentu (EB) Nr. 562/2000 [3] su paskutiniais pakeitimais, padarytais Reglamentu (EB) Nr. 1564/2001 [4], yra nustatytos išsamios Tarybos Reglamento (EB) Nr. 1254/1999 taikymo taisyklės dėl galvijienos supirkimo. 10 straipsnyje ir 16 straipsnio 2 dalyje atitinkamai yra apibrėžti paraiškų teikimo ir (produktų) pristatymo laikotarpiai. Atsižvelgiant į valstybinių švenčių dienas 2002 m. pirmąjį ir antrąjį ketvirtį, dėl praktinių priežasčių būtina atšaukti antrąjį kvietimą dalyvauti konkurse nuo 2002 m. kovo mėn. ir pakeisti pristatymo 2002 m. antrojo ketvirčio antrajam kvietimui paskutinę dieną. Todėl nuo Reglamento (EB) Nr. 562/2000 reikėtų leisti nukrypti.
(2) 1989 m. birželio 9 d. Komisijos reglamentu (EEB) Nr. 1627/89 [5] dėl galvijienos supirkimo konkurso tvarka su paskutiniais pakeitimais, padarytais Reglamentu (EB) Nr. 238/2002 [6], tam tikrose valstybėse narėse arba jų regionuose pradedamas tam tikrų kokybės grupių supirkimas. Komisijos reglamentu (EB) Nr. 1209/2001 [7] su paskutiniais pakeitimais, padarytais Reglamentu (EB) Nr. 2579/2001 [8], nustatomas tam tikras skaičius leidžiančių nukrypti nuostatų Reglamentui (EB) Nr. 562/2000 siekiant susitvarkyti su išimtine padėtimi rinkoje, kurią sukėlė galvijų spongiforminė encefalopatija (GSE) ir vėlesnis snukio bei nagų ligos protrūkis. Pirmiausia intervencijai galėtų būti superkami papildomi produktai. Kadangi ši leidžianti nukrypti nuostata 2002 m. antrąjį ketvirtį jau netaikoma paraiškų teikimo tvarkai, būtina atitinkamai iš daleis pakeisti Reglamentą (EEB) Nr. 1627/89.
(3) Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nepaisant Reglamento (EB) Nr. 562/2000 10 straipsnio pirmojo sakinio, 2002 m. kovo mėn. ketvirtąjį antradienį paraiškos neteikiamos.
2 straipsnis
1. Reglamento (EEB) Nr. 1627/89 priedas pakeičiamas šio reglamento priedu.
2. Nepaisant Reglamento (EB) Nr. 562/2000 16 straipsnio 2 dalies, pristatymo laikotarpis 2002 m. antrojo ketvirčio antrajam kvietimui yra 24 dienos.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame eidinyjel.
2 straipsnis taikomas 2002 m. antrąjį ketvirtį skelbiamam konkursui.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. kovo 19 d.